কলকাতার বহু বিশিষ্ট ব্যক্তিত্বের শেষকৃত্য সম্পন্ন হয়েছে কেওড়াতলা মহাশ্মশানে। এঁদের মধ্যে রয়েছেন আশুতোষ মুখোপাধ্যায়, দেশবন্ধু চিত্তরঞ্জন দাশ, যতীন দাস, যতীন্দ্রমোহন সেনগুপ্ত, শরৎচন্দ্র চট্টোপাধ্যায়, শ্যামাপ্রসাদ মুখোপাধ্যায়, উত্তম কুমার, নেলী সেনগুপ্ত, হেমন্ত মুখোপাধ্যায়, সত্যজিৎ রায়, সিদ্ধার্থশঙ্কর রায়, সুচিত্রা মিত্র প্রমুখ। কাঠের চিতার শ্মশানের পশ্চিমে আদিগঙ্গার দিকে, উত্তর ও দক্ষিণের কিয়দংশ মিলিয়ে শ্মশান প্রাঙ্গনেই রয়েছে সতেরোটি স্মৃতিসৌধ ও স্মারকস্থাপত্য।

মাইসোর গার্ডেন...

কেওড়াতলা মহাশ্মশানের কাঠের চুল্লি ও ইলেকট্রিক চুল্লির মাঝে আছে মাইসোর গার্ডেন, নানা ফুলের গাছে সাজানো এই বাগানের শেষে একটি সুন্দর মন্দির আছে...সেই সময়ে মন্দিরের ভিতরে ইলেকট্রিক আলোর ব্যবস্থা ছিলনা...কিন্তু মন্দিরটি নির্মাণের সময়ে যে প্রযুক্তি ব্যবহার করা হয়ে ছিল তাতে, দিনে সূর্যালোক ও রাতে চন্দ্রালোকে প্রবেশ করে মন্দিরের ভিতরটি আলোকিত করে রাখতো...মন্দিরের চূড়ায় একটি সোনার ঘট ছিল...১৯৭০/৭৫ এর পর থেকে তা আর দেখা যায় না...সঠিক দেখভালের অভাবে এক সময় এই বাগানটি প্রায় জঙ্গলে পরিণত হয়, সেই সময়ে এই বাগান ও মন্দির, নেশাখোর ও সমাজবিরোধীদের আখড়ায় পরিণত হয়... ২০০৪ সালের পর থেকে,কলকাতা পৌরসভার উদ্যোগে, মাইসোর গার্ডেনকে সুন্দর করে সাজিয়ে তোলা হয় I

সর্বজনীন শ্মশানকালী পূজা
ইতিহাস
নামকরণ
স্মৃতিসৌধ